Broj: 02-1--1/23

Sarajevo, 03.10.2023. godine

Na osnovu člana 69. Zakona o visokom obrazovanju („Službene novine Kantona Sarajevo“ broj: 36/22), člana 111. Statuta Univerziteta u Sarajevu u vezi sa članom 197. Statuta Univerziteta u Sarajevu, Vijeće Univerziteta u Sarajevu- Fakulteta političkih nauka na sjednici održanoj 03.10.2023. godine, donosi

**ODLUKU**

**o uslovima prelaska i nastavka studija na Univerzitetu u Sarajevu-Fakultetu političkih nauka sa drugih organizacionih jedinica Univerziteta u Sarajevu i drugih visokoškolskih ustanova**

I – Utvrđuju se uslovi prelaska i nastavka studija na Univerzitetu u Sarajevu-Fakultetu političkih nauka sa drugih organizacionih jedinica Univerziteta u Sarajevu i drugih visokoškolskih ustanova kako slijedi:

1. Visokoškolska ustanova sa koje student prelazio mora imati završen postupak institucionalne akreditacije.
2. Studenti sa drugih organizacionih jedinica i drugih univerziteta u Bosni i Hercegovini ili inostranstvu mogu preći i nastaviti studij na Univerzitetu u Sarajevu- Fakultetu političkih nauka samo ukoliko je studiji na drugoj organizacionoj jedinici ili drugom univerzitetu u Bosni i Hercegovini srodan studijskom programu na Univerzitetu u Sarajevu- Fakultetu političkih nauka.
3. Izuzetak tački 2. ove Odluke predstavlja prelazak i nastavak studija u prvu godinu I i II ciklusa studija u kojem slučaju se u zahtjevu studenta ne traži priznavanje do tada ostvarenih rezultata.
4. Zahtjev za prelazak i upis iz stava (2) i (3) ove Odluke student podnosi najkasnije do sredine septembra za upis u narednu akademsku godinu.

Uz zahtjev se prilaže sljedeća dokumentacija: uvjerenje o prepisu ocjena, nastavni plan i program, te drugu dokumentaciju po zahtjevu članice. Ukoliko student u zahtjevu ne traži priznavanje do sada ostvarenih rezultata, podnosi samo Zahtjev za prelazak.

1. U slučaju prelaska na Univerzitetu u Sarajevu- Fakultetu političkih nauka sa druge organizacione jedinice ili drugog univerziteta u Bosni i Hercegovini koji je srodan studijskom programu na Univerzitetu u Sarajevu- Fakultetu političkih nauka, a u kojem slučaju se traži priznavanje do tada ostvarenih rezultata, Komisija za ekvivalenciju

položenih ispita ispituje usklađenost nastavnih planova i programa, utvrđuje činjenica i okolnosti bitne za određivanje prijedloga o ekvivalenciji te utvrđuje činjenice i okolnosti

bitne za polaganja razlike predmeta, a sve u skladu sa odredbama Zakonom o visokom obrazovanja, Statutom Univerziteta Sarajevu te Pravilnika o ekvivalenciji položenih ispita na Univerzitetu u Sarajevu.

1. Odluku o prelasku studenata sa drugih univerziteta/članica, gdje se u zahtjevu studenta traži priznavanje do tada ostvarenih rezultata, na osnovu Izvještaja Komisije iz stava (5) ove Odluke, donosi dekan Fakulteta, uz prethodnu saglasnost sekretara.
2. Odluku o prelasku studenata sa drugih univerziteta/članica, gdje se u zahtjevu studenta ne traži priznavanje do tada ostvarenih rezultata, donosi dekan Fakulteta, uz prethodnu saglasnost sekretara, bez potrebe sačinjavanja Izvještaja od strane Komisije.

II – Odluka stupa na snagu danom donošenja**.**

**OBRAZLOŽENJE:**

Vijeće Univerziteta u Sarajevu- Fakulteta političkih nauka u skladu sa članom 197. stav 3. utvrdilo je uvjete koje studenti moraju zadovoljiti da bi nastavili studij na Univerzitetu u Sarajevu-Fakultetu, te je donesena Odluka kao u dispozitivu.

  **DEKAN**

Akt obradila: Adila Odobašić Mujačić **\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić  **Prof.dr. Sead Turčalo**

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Rješenje u skladu sa zakonskim i podzakonskim propisima koji su na snazi, te da je dekan Univerziteta u Sarajevu- Fakulteta političkih nauka nadležan za donošenje istog shodno članu 71. Zakona o visokom obrazovanju („Službene novine Kantona Sarajevo“, broj 36/22)*

**Dostaviti:**

1. Materijal za Vijeće
2. a/a